**Ministru kabineta rīkojuma projekta “Par valsts nekustamā īpašuma Kaunatas ielā 50, Rēzeknē, pārdošanu” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekta “Par valsts nekustamā īpašuma Kaunatas ielā 50, Rēzeknē, pārdošanu” (turpmāk – projekts) mērķis ir atļaut Iekšlietu ministrijai atsavināt Publiskas personas mantas atsavināšanas likumā noteiktajā kārtībā valsts nekustamo īpašumu (nekustamā īpašuma kadastra Nr. 2100 019 0715) Kaunatas ielā 50, Rēzeknē, kas nav nepieciešams valsts pārvaldes funkciju īstenošanai.  Projekts stājas spēkā tā parakstīšanas brīdī. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Publiskas personas mantas atsavināšanas likuma (turpmāk – Atsavināšanas likums) 4. panta pirmā un otrā daļa, 5. panta pirmā daļa.  Likuma “Par valsts budžetu 2021. gadam” 44. panta pirmā un otrā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Projekts paredz atļaut Iekšlietu ministrijai pārdot izsolē valsts nekustamo īpašumu (nekustamā īpašuma kadastra Nr. 2100 019 0715) – zemes vienību 0,0937 ha platībā (zemes vienības kadastra apzīmējums 2100 019 0715) un būvi 159,4 m2 platībā (būves kadastra apzīmējums 2100 019 0715 001) – Kaunatas ielā 50, Rēzeknē (turpmāk – nekustamais īpašums).  Nekustamais īpašums nav nepieciešams Iekšlietu ministrijas padotībā esošo iestāžu funkciju nodrošināšanai, tādēļ tā turpmākā saglabāšana Iekšlietu ministrijas valdījumā nav lietderīga. Iekšlietu ministrija, veicot nekustamo īpašumu optimizāciju, strādā pie tā, lai samazinātu kopējo tās valdījumā esošo valsts nekustamo īpašumu skaitu, atsakoties no nevajadzīgajiem nekustamajiem īpašumiem.  Īpašuma tiesības uz nekustamo īpašumu ir nostiprinātas Rēzeknes pilsētas zemesgrāmatas nodalījumā Nr. 100000082276 Latvijas valstij Iekšlietu ministrijas personā.  Saskaņā ar informāciju no Nekustamā īpašuma valsts kadastra informācijas sistēmas (turpmāk – NĪVK IS) nekustamā īpašuma kadastrālā vērtība uz 2021. gada 1. janvāri ir 5 004 *euro* (zeme – 1 319 *euro*, būve – 3 685 *euro*).  Zemes vienības noteiktais lietošanas mērķis: 0906 – Valsts aizsardzības nozīmes objektu, drošības, policijas, ugunsdzēsības un glābšanas, robežsardzes un soda izciešanas iestāžu apbūve.  Saskaņā ar NĪVK IS datiem zemes vienībai ir noteikti šādi apgrūtinājumi:  - 7316080100 - sanitārās aizsargjoslas teritorija ap kapsētu – 0,0937 ha;  - 7312050601 - ekspluatācijas aizsargjoslas teritorija ap elektrisko tīklu gaisvadu līniju pilsētās un ciemos ar nominālo spriegumu līdz 20 kilovoltiem – 0,0066 ha;  - 7312050601 - ekspluatācijas aizsargjoslas teritorija ap elektrisko tīklu gaisvadu līniju pilsētās un ciemos ar nominālo spriegumu līdz 20 kilovoltiem – 0,0026 ha;  - 7312010101 – ekspluatācijas aizsargjoslas teritorija ap ūdensvadu, kas atrodas līdz 2 metru dziļumam – 0,0025 ha;  - 7312010300 – ekspluatācijas aizsargjoslas teritorija gar pašteces kanalizācijas vadu – 0,0013ha;  - 7312040200 – ekspluatācijas aizsargjoslas teritorija gar elektronisko sakaru tīklu gaisvadu līniju – 0,0096 ha.  Nākamajam valsts nekustamā īpašuma ieguvējam, izmantojot nekustamo īpašumu, būs saistoša Aizsargjoslu likumā noteiktā kārtība atbilstoši aizsargjoslu veidam.  Būves ekspluatācija uzsākta 1991. gadā. Būves galvenais lietošanas veids: 1242 – Garāžu ēkas, tipa kods: 12420103 – Garāžas ar atsevišķām bloķētām telpām.  Saskaņā ar 2019. gada 25. septembra nomas līgumu Nr. 2019/105-Nom par nedzīvojamo telpu nomu Kaunatas ielā 50, Rēzeknē (turpmāk – nomas līgums), nedzīvojamas telpas (būves kadastra apzīmējums 2100 019 0715 001) 46,8 m2 platībā un telpām proporcionāli piesaistīta zemes vienības daļa 275,1 m2 platībā iznomāti Sabiedrībai ar ierobežotu atbildību “APSARGS R” līdz 2024. gada 24. septembrim. Saskaņā ar nomas līguma nosacījumiem iznomātājam ir paredzētas tiesības vienpusēji atkāpties no nomas līguma, ja tiek pieņemts lēmums par nekustamā īpašuma atsavināšanu. Nomnieks līdz ar citām personām varēs arī piedalīties nekustamā īpašuma izsolē.  Atbilstoši NĪVK IS datiem uz zemes vienības atrodas vēl viena būve (būves kadastra apzīmējums 2100 019 0715 002), būve nav kadastrāli uzmērīta, nav noteikta tās kadastrālā vērtība un nav reģistrētas īpašuma tiesības. Dabā tā ir aka, vecā ūdens ņemšanas vieta, kas nav izmantojama, kā arī nav Nodrošinājuma valsts aģentūras grāmatvedības uzskaitē. Ņemot vērā akas slikto tehnisko stāvokli, tās legalizācija ir nelietderīga, kā arī nojaukšana prasīs papildus izdevumus, kas var tikt uzskatīti par tirgus vērtību ietekmējošu faktoru, kas tiks ņemts vērā, nosakot nekustamā īpašuma izsoles nosacīto cenu.  Saskaņā ar NĪVK IS informāciju būve (būves kadastra apzīmējums 2100 019 0715 002) nav reģistrēta kā patstāvīgs nekustamā īpašuma objekts.  Atbilstoši Civillikuma 850. pantam galvenās lietas ir tās, kas ir patstāvīgi tiesību priekšmeti, bet viss tas, kas pastāv tikai ar galveno lietu, vai pieder pie tās, vai kā citādi ar to saistīts (851. p.) ir blakus lieta. Saskaņā ar 857. pantu blakus lietas iegūst piederuma raksturu, ja viņas uzdevums ir kalpot galvenajai un viņa ir patstāvīgi ar to saistīta un atbilst šim uzdevumam ar savām dabiskajām īpašībām. Savukārt Civillikuma 853. pants noteic, ka visas tiesiskās attiecības, kas zīmējas uz galveno lietu pašas par sevi attiecas arī uz tās blakus lietām, līdz ar to rīkojuma projekts paredz nekustamo īpašumu pārdot kopā ar nekustamā īpašuma piederumiem (blakus lietām). Saskaņā ar Civillikuma 853. pantu kopā ar nekustamo īpašumu tiks atsavināti arī tā piederumi (blakus lietas) – aka (būves kadastra apzīmējums 2100 019 0715 002), kas ir nesaraujami saistīta ar valsts nekustamo īpašumu. Iepriekš minētā informācija tiks ierakstīta atsavināšanas izsoles noteikumos.  Ņemot vērā iepriekš minēto un pamatojoties uz lietderības apsvērumiem, projekts tiek sagatavots un virzīts izskatīšanai neveicot akas legalizāciju vai demontāžu.  Nekustamā īpašuma ieguvējam būs tiesības normatīvajos aktos noteiktajā kārtībā veikt akas piederības statusa sakārtošanu vai demontāžu.  Atsavinot nekustamo īpašumu, jāņem vērā likumā “Par zemes reformu Latvijas Republikas pilsētās” noteiktie ierobežojumi darījumos ar zemes īpašumiem.  Projekts paredz virzīt atsavināšanai un pārdot izsolē nekustamo īpašumu, kas nav nepieciešams valsts pārvaldes funkciju īstenošanai, saskaņā ar likuma “Par valsts budžetu 2021. gadam” 44. pantā noteikto un atļaut atsavināšanas procedūru organizēt valsts nekustamā īpašuma valdītājai – Iekšlietu ministrijai.  Projekts paredz valsts nekustamā īpašuma valdītājai Iekšlietu ministrijai pienākumu nodot pircējam nekustamo īpašumu 30 dienu laikā no pirkuma līguma noslēgšanas dienas ar attiecīgu pieņemšanas un nodošanas aktu.  Saskaņā ar Publiskas personas mantas atsavināšanas likuma 30. panta pirmo daļu izsoles dalībniekam piedāvātā augstākā summa jāsamaksā par nosolīto nekustamo īpašumu divu nedēļu laikā. Nekustamā īpašuma pircēja pienākumiem īstenot noteiktas darbības noteiktos termiņos, ir jābūt samērīgiem ar nekustamā īpašuma pārdevēja pienākumiem. Šī iemesla dēļ nekustamo īpašumu pirkuma līgumā jāparedz nosacījums, ka dokumentus, kas nepieciešami pircēja īpašuma tiesību nostiprināšanai zemesgrāmatā, pārdevējs izsniedz pircējam 30 dienu laikā pēc visu saistību izpildes pret pārdevēju. |
| 3. | Projekta izstrādē iesaistītās institūcijas un publiskas personas kapitālsabiedrības | Iekšlietu ministrija un Nodrošinājuma valsts aģentūra. |
| 4. | Cita informācija | Atbilstoši Ministru kabineta 2011. gada 1. februāra noteikumu Nr. 109 “Kārtība, kādā atsavināma publiskas personas manta” 12. punktā noteiktajam, lai noskaidrotu, vai atsavināmais valsts nekustamais īpašums nav nepieciešams citai valsts iestādei, valsts kapitālsabiedrībai vai atvasinātas publiskas personas vai to iestādes funkciju nodrošināšanai, ministrija noteiktā kārtībā iesniedz izsludināšanai Valsts sekretāru sanāksmē Ministru kabineta rīkojuma projektu par valsts nekustamā īpašuma atsavināšanu. Ja divu nedēļu laikā pēc Ministru kabineta rīkojuma projekta izsludināšanas Valsts sekretāru sanāksmē valsts iestādes, valsts kapitālsabiedrības vai atvasinātas publiskas personas vai to iestādes nepieprasa projektā minēto nekustamo īpašumu valsts pārvaldes funkciju nodrošināšanai saskaņā ar Valsts pārvaldes iekārtas likumu, to var atsavināt likumā noteiktajā kārtībā. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Ja Ministru kabineta 2011. gada 1. februāra noteikumu Nr. 109 “Kārtība, kādā atsavināma publiskas personas manta” 12. punktā minētās personas neizmanto savas tiesības, tad jebkurš tiesību subjekts – fiziska un juridiska persona, kurai piemīt tiesībspēja un rīcībspēja un kura vēlas piedalīties izsolē, var iegādāties nekustamo īpašumu. |
| 2. | Tiesiskā regulējuma ietekme uz tautsaimniecību un administratīvo slogu | Projekta tiesiskais regulējums neietekmē tautsaimniecību, valsts saimniecības nozari un nemaina administratīvo slogu. |
| 3. | Administratīvo izmaksu monetārs novērtējums | Projekta tiesiskais regulējums neietekmē administratīvo slogu. |
| 4. | Atbilstības izmaksu monetārs novērtējums | Rīkojuma projekta tiesiskais regulējums atbilstības izmaksas nerada. |
| 5. | Cita informācija | Nav. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2021 | | Turpmākie trīs gadi (*euro*) | | | | |
| 2022 | | 2023 | | 2024 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023.gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 700 | Nav precīzi aprēķināma | 700 | -700 | 700 | -700 | -700 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 700 | Nav precīzi aprēķināma | 700 | -700 | 700 | -700 | -700 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 700 | Nav precīzi aprēķināma | 700 | -700 | 700 | -700 | -700 |
| 2.1. valsts pamatbudžets | 700 | Nav precīzi aprēķināma | 700 | -700 | 700 | -700 | -700 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | Nav precīzi aprēķināma | 0 | 0 | 0 | 0 | 0 |
| 3.1. valsts pamatbudžets | 0 | Nav precīzi aprēķināma | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme | X | 0 | X | 0 |  | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Nekustamā īpašuma uzturēšanai saskaņā ar likumu “Par valsts budžetu 2021. gadam” Iekšlietu ministrijas Nodrošinājuma valsts aģentūrai budžeta apakšprogrammā 40.02.00 “Nekustamais īpašums un centralizētais iepirkums” plānoti ieņēmumi no maksas pakalpojumiem un citi pašu ieņēmumi saskaņā ar 2019. gada 25. septembrī noslēgto nomas līgumu Nr.2019/105-Nom ar SIA “APSARGS R” 700 *euro* apmērā un attiecīgie izdevumi, t.sk. elektroenerģijai 329 *euro,* nekustamā īpašuma nodoklim 20 *euro,* un citiem nekustamā īpašuma uzturēšanas izdevumiem 351 *euro* apmērā.  Ņemot vērā, ka nekustamais īpašums tiks atsavināts, 2022. gadā vairs netiek plānoti ieņēmumi no maksas pakalpojumiem un citi pašu ieņēmumi kā arī attiecīgie izdevumi 700 *euro* apmērā, jo nomas līgums tiks pārtraukts. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. | | | | | | |
| 8. Cita informācija | Projekta īstenošanai papildu finanšu līdzekļi nav nepieciešami. Projektu īstenos Iekšlietu ministrijai piešķirto valsts budžeta līdzekļu ietvaros. Visus izdevumus saistībā ar īpašuma tiesību maiņu un reģistrāciju zemesgrāmatā segs nekustamā īpašuma ieguvējs. Saskaņā ar Atsavināšanas likuma 47. pantu, Ministru kabineta 2011. gada 1. februāra noteikumu Nr. 109 “Kārtība, kādā atsavināma publiskas personas manta” 37. punktu un likuma “Par valsts budžetu 2021.gadam” 44. panta otro daļu, valsts nekustamās mantas atsavināšanā iegūtie līdzekļi pēc atsavināšanas izdevumu segšanas tiks ieskaitīti valsts pamatbudžeta ieņēmumu kontā mēneša laikā pēc to saņemšanas.  Šobrīd nav iespējams noteikt summu, kāda tiks ieskaitīta valsts budžetā, jo vēl nav iespējams noteikt nekustamā īpašuma pārdošanas vērtību. Nekustamā īpašuma atsavināšana (nosacītās cenas noteikšana) tiks organizēta pēc Ministru kabineta rīkojuma spēkā stāšanās, un cena būs atkarīga no nekustamā īpašuma tirgus vērtības vērtēšanas dienā. Atsavināšanas izdevumu apmērs tiek noteikts Ministru kabineta paredzētajā kārtībā.  Saskaņā ar likuma “Par valsts budžetu 2021. gadam” 44. panta otro daļu Iekšlietu ministrija lūgs Ministru kabinetu atļaut palielināt Iekšlietu ministrijai apropriāciju resursiem no dotācijas no vispārējiem ieņēmumiem un izdevumiem 50% apmērā no valsts budžetā ieskaitītajiem līdzekļiem pēc valsts nekustamā īpašuma atsavināšanas.  Rīkojuma projektā minētā nekustamā īpašuma atsavināšana Iekšlietu ministrijai jāveic 2021. gadā un attiecīgi finansējums uz attiecīga Ministru kabineta lēmuma pamata izlietojams 2021. gadā. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 5. punktam sabiedrības līdzdalības kārtība ir piemērojama to tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas. Tā kā projekts neatbilst minētajiem kritērijiem, sabiedrības līdzdalības kārtība projekta izstrādē netiek piemērota. Projekts un tā anotācija pēc izsludināšanas Valsts sekretāru sanāksmē būs publiski pieejami Ministru kabineta tīmekļvietnes sadaļā – Tiesību aktu projekti.  Rīkojot elektronisko izsoli, sludinājums tiks ievietots arī elektronisko izsoļu vietnē (<https://izsoles.ta.gov.lv>). Sludinājums par valsts nekustamo īpašumu izsoli tiks publicēts oficiālajā izdevumā “Latvijas Vēstnesis”, institūcijas, kas organizē nekustamo īpašumu atsavināšanu – Nodrošinājuma valsts aģentūras tīmekļvietnē, un attiecīgās pašvaldības teritorijā izdotajā laikrakstā. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā “Latvijas Vēstnesis”, tos publicējot elektroniski tīmekļvietnē www.vestnesis.lv. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Iekšlietu ministrija un Nodrošinājuma valsts aģentūra. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Iekšlietu ministrs Sandis Ģirģens

Vīza: Valsts sekretārs Dimitrijs Trofimovs

Šoldre 67829062

zanna.soldre@agentura.iem.gov.lv

Avotiņš 67219136

gatis.avotins@agentura.iem.gov.lv